

Č.j. 2022/011

VÝZVA NA PREDLOŽENIE PONUKY – PRIESKUM TRHU

# ( ďalej len „Výzva“)

Gymnázium a základná škola Sándora Máraiho s vyučovacím jazykom maďarským, Kuzmányho 6., 041 74, IČO: 00161004 (ďalej ako „verejný obstarávateľ“) pre účely výpočtu a určenia predpokladanej hodnoty zákazky predmetu: **Literárne pomôcky k projektu ,,Podpora čitateľskej, matematickej, finančnej a prírodovednej gramotnosti na gymnáziu Sándora Máraiho “** (ďalej aj ako „predmet zákazky“) uskutočňuje tento prieskum trhu, všetko v súlade s § 6 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Ak sa na základe výsledku vyhodnotenia cenových ponúk doručených na základe tejto výzvy – prieskumu trhu, ktorý sa v prvom rade uskutočňuje pre účely výpočtu a určenia predpokladanej hodnoty predmetnej zákazky na poskytnutie služieb preukáže, že predpokladaná hodnota zákazky daného predmetu zodpovedá finančnému limitu zákazky s nízkou hodnotou a zároveň je rovná alebo nižšia ako 30 000 eur bez DPH, verejný obstarávateľ využije získané informácie na základe predložených cenových ponúk v rámci tohto prieskumu trhu pre postup zadávania zákazky podľa § 117 zákona o verejnom obstarávaní a výber zmluvného partnera na plnenie predmetu zákazky a vyhodnotí predložené cenové ponuky uchádzačov, ktorí spĺňajú požadované podmienky účasti a požiadavky uvedené v tejto výzve, pokiaľ s daným postupom zadávania zákazky s nízkou hodnotou na plnenie predmetu zákazky a na využitie predloženej cenovej ponuky pre daný účel oslovený záujemca- uchádzač jednoznačne v **Prílohe č. 1** tejto výzvy **vyjadrí súhlas s využitím predloženej cenovej ponuky aj ako cenovej ponuky v rámci zadávania zákazky s nízkou hodnotou.**

# Identifikácia verejného obstarávateľa:

**Názov:** Gymnázium a základná škola Sándora Máraiho s vyučovacím jazykom maďarským –

Márai Sándor Magyar Tanítási Nyelv Gimnázium és Alapiskola, Kuzmányho 6, Košice

**Sídlo:** Kuzmányho 06, 041 74 Košice

**Krajina:** Slovenská republika

**Zastúpený:** Mgr. Eva CSURKÓ, riaditeľka školy

**Kontaktná osoba vo veciach verejného obstarávania:** Ing. Tatiana Chovanová,

Valéria Šomšáková

**IČO:** 00161 004

**DIČ:** 2020762392

**Bankové spojenie:** Štátna pokladnica

**Číslo účtu:** SK12 8180 0000 0070 0018 7225

**Telefón:** 055/622 19 54, 0948 625 737

**Email**: [chovanova@maraigimi.sk](mailto:chovanova@maraigimi.sk)

**Web:** [**https://marai.edupage.org/obstaranie**](https://marai.edupage.org/obstaranie)

[**https://web.vucke.sk/sk/samosprava/organizacie-zp/skolske/gymnazia/gymnazium-zs-sandora-maraiho/**](https://web.vucke.sk/sk/samosprava/organizacie-zp/skolske/gymnazia/gymnazium-zs-sandora-maraiho/)

# Predmet zákazky

**Literárne pomôcky k projektu ,,Podpora čitateľskej, matematickej, finančnej a prírodovednej gramotnosti na gymnáziu Sándora Máraiho “.**

1. **Opis predmetu zákazky a jeho rozsah:**

**Názov projektu:** Podpora čitateľskej, matematickej, finančnej a prírodovednej gramotnosti na gymnáziu Sándora Máraiho

**Operačný program:** Ľudské zdroje

**Kód výzvy:** OPLZ-PO1/2018/DOP/1.1.1-03

**Prioritná os:** Vzdelávanie

**Investičná priorita:** 1.1 Zníženie a zabránenie predčasného skončenia školskej dochádzky a podporou prístupu ku kvalitnému predškolskému, základnému a stredoškolskému vzdelávaniu vrátane formálnych, neformálnych a bežných spôsobov vzdelávania za účelom opätovného začlenenia do vzdelávania a prípravy

**Špecifický cieľ:** 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov

# Kód ITMS2014+: 312011U031

**Literárne pomôcky k projektu ,,Podpora čitateľskej, matematickej, finančnej a prírodovednej gramotnosti na gymnáziu Sándora Máraiho “**

4.5.2. Školiaci materiál a potreby – Literárne pomôcky

**Zoznam tovaru a počet kusov je presne špecifikovaný v Prílohe č.1: Návrh na plnenie kritérií.**

Nákupom literárnych pomôcok v rámci rozvíjania čitateľských, matematických, finančných a prírodovedných gramotností, ktoré budú plne využívané na maximálne dosiahnutie merateľných ukazovateľov pri realizácii cieľov daného projektu.

# Druh zákazky

Zákazka na poskytnutie tovaru, spoločný slovník obstarávania (CPV) CPV: 22110000-4 - Tlačené knihy,

22111000-1 - Knihy pre školy,

22100000-1 - Tlačené knihy, brožúry a letáky

# Predpokladaná hodnota zákazky:

Hodnota: bude určená na základe výsledkov prieskumu trhu.

# Rozdelenie predmetu zákazky na časti:

Predmet zákazky nie je rozdelený na časti a cenová ponuka sa predkladá na celý predmet zákazky.

# Miesto a termín dodania a uskutočnenia zákazky:

* + Gymnázium a základná škola Sándora Máraiho s VJM, Kuzmányho 6, 04174 Košice.

**7.1** Predmet zákazky bude dodaný najneskôr do 6 mesiacov od účinnosti zmluvy a doručenia objednávky verejného obstarávateľa uchádzačovi umiestnenom na prvom mieste.

# Obchodné podmienky financovania predmetu zákazky:

* 1. Predmet zákazky bude financovaný z OP Ľudské zdroje a vlastných zdrojov verejného obstarávateľa formou bezhotovostného platobného styku.
  2. Plnenie predmetu zákazky sa uskutoční na základe uzatvorenej zmluvy, ktorá bude

výsledkom verejného obstarávania – zadávania zákazky s nízkou hodnotou za podmienok uvedených v tejto výzve.

* 1. Cena za poskytovanie predmetu zákazky bude dohodnutá tak, ako je to uvedené v Prílohe č. 1 tejto výzvy. Cena bude uvedená v eurách (€) a kalkulovaná vrátane aktuálne platnej výšky DPH, colných sadzieb a všetkých nákladov súvisiacich s realizáciou a poskytovaním predmetnej služby. Cena predmetu plnenia je maximálna a konečná.
  2. Lehota splatnosti faktúr je 60 kalendárnych dní odo dňa doručenia faktúry verejnému obstarávateľovi - objednávateľovi a to po splnení predmetu zákazky, všetko v zmysle objednávky. Ak bude mať faktúra vady daňového dokladu, bude vrátená poskytovateľovi a lehota splatnosti faktúr 60 dní začne plynúť od doručenia opravenej faktúry.

# Predkladanie cenovej ponuky a obsah cenovej ponuky:

* 1. Oslovený subjekt – uchádzač, môže predložiť len jednu cenovú ponuku.
  2. Cenová ponuka sa predkladá v listinnej forme v uzatvorenom nepriehľadnom obale.
  3. Cenovú ponuku je potrebné predložiť – doručiť spôsobom, na miesto a v lehotách stanovených v bode 10 tejto výzvy.
  4. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky. Uchádzač nemusí predkladať v ponuke doklad o oprávnení dodávať tovar, ktorý zodpovedá predmetu zákazky v súlade s prvou vetou a túto skutočnosť si overí verejný obstarávateľ sám v príslušnom registri, v ktorom je uchádzač zapísaný.
  5. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. f) zákona o verejnom obstarávaní. Pre splnenie predmetnej podmienky účasti sa vyžaduje predloženie dokladu uvedeného v § 32 ods. 2 písm. f) – doloženým čestným vyhlásením podľa Prílohy č. 2 tejto výzvy.
  6. Verejný obstarávateľ nesmie uzavrieť zmluvu s uchádzačom alebo uchádzačmi, ktorí v čase uzavretia zmluvy majú povinnosť zapisovať sa do registra partnerov verejného sektora v súlade so Zákonom 315/2016 Z. z. o registri partnerov verejného sektora o zmene a o doplnení niektorých zákonov a túto povinnosť nesplnili.
  7. Cenová ponuka musí obsahovať návrh ceny - na plnenie kritéria vyhotovený podľa Prílohy č. 1 tejto výzvy, podpísaný osobou oprávnenou konať v mene uchádzača, v súlade s dokladom o

oprávnení podnikať, alebo zastupujúcou osobou uchádzača, ktorá je oprávnená zastupovať uchádzača na základe dokladu, ktorého kópia musí byť súčasťou ponuky.

# Kritérium na vyhodnotenie cenových ponúk:

Ak sa na základe výsledku vyhodnotenia cenových ponúk doručených na základe tejto výzvy – prieskumu trhu, ktorý sa v prvom rade uskutočňuje pre účely určenia predpokladanej hodnoty predmetnej zákazky na poskytnutie služieb, preukáže, že predpokladaná hodnota zodpovedá finančnému limitu zákazky s nízkou hodnotou a zároveň bude rovná alebo nižšia ako 30 000 eur bez DPH, verejný obstarávateľ uplatní získané informácie na základe predložených cenových ponúk v rámci tohto prieskumu trhu pre postup zadávania zákazky podľa § 117 zákona o verejnom obstarávaní a vyhodnotí predložené cenové ponuky uchádzačov, ktorí spĺňajú požadované podmienky uvedené v tejto výzve, pokiaľ s daným postupom výberu zmluvného partnera na poskytnutie predmetnej služby oslovený záujemca jednoznačne v **Prílohe č. 1** tejto výzvy – prieskumu trhu, **vyjadril svoj súhlas s využitím predloženej cenovej ponuky aj ako cenovej ponuky v rámci zadávania zákazky s nízkou hodnotou.**

# Pre daný účel stanovuje verejný obstarávateľ nasledovné kritérium na vyhodnotenie cenových ponúk:

Kritériom na vyhodnotenie ponúk je **„najnižšia cena celkom za celý predmet zákazky“** definovaný v tejto výzve a jej prílohách.

Návrh na plnenie daného kritéria oslovený subjekt predloží v rámci tejto výzvy – prieskumu trhu vyplnením Prílohy č. 1 tejto Výzvy.

# Predkladanie cenovej ponuky:

* 1. Dátum začatia verejného obstarávania je ***21.01.2022*** a lehota na predkladanie ponúk uplynie dňom ***07.02.2022 . Vyhodnocovať sa budú dňa 08.02.2022.***
  2. Cenové ponuky sa predkladajú v určenej lehote na predkladanie ponúk v listinnej forme.
  3. Ponuky je potrebné doručiť prostredníctvom pošty, iného doručovateľa alebo osobne na adresu:
     + Gymnázium a základná škola Sándora Máraiho s VJM, Kuzmányho 6, 041 74 Košice
  4. Ak sa cenová ponuka doručuje osobne na určenú adresu uvedenú v bode 11.3 bude predkladateľovi vydané potvrdenie o jej prevzatí, v ktorom sa uvedie dátum, čas a miesto prevzatia cenovej ponuky.

V prípade, ak bude cenová ponuka predložená prostredníctvom pošty alebo iného doručovateľa, je rozhodujúci termín doručenia cenovej ponuky verejnému obstarávateľovi určený v bode 11.1 tejto Výzvy.

* 1. Cenová ponuka predložená po uplynutí lehoty na predkladanie cenových ponúk sa vráti odosielateľovi neotvorená, ak odosielateľ bude známy.
  2. Cenové ponuky doručené v lehote na predkladanie cenových ponúk sa nevracajú. Zostávajú ako súčasť dokumentácie postupu verejného obstarávania.
  3. Lehota viazanosti cenových ponúk je do 30.06.2022.

# Obsah cenovej ponuky

Ponuka musí obsahovať:

* + Vyplnený doklad – Plnenie kritérií – Príloha č. 1 Výzvy,
  + Podpísané čestné vyhlásenie – Príloha č. 2 Výzvy,
  + Podpísaný návrh kúpnej zmluvy – Príloha č. 3 Výzvy.
  + Cenová ponuka sa predkladá v uzavretom obale. Vonkajší uzatvorený obal musí byť označený nasledovne:
    - obchodné meno alebo názov, sídlo, miesto podnikania alebo obvyklého pobytu uchádzača,
    - adresa doručenia uvedená v bode 11.3,
    - označenie **„prieskum trhu - súťaž - neotvárať“,**

# heslo: „Prieskum trhu – Literárne pomôcky k projektu 312011U031“

1. **Ďalšie informácie verejného obstarávateľa**
   1. Do procesu vyhodnocovania cenových ponúk zadávania zákazky s nízkou hodnotou budú zaradené len cenové ponuky oslovených subjektov, ktoré dali súhlas s využitím predloženej cenovej ponuky v rámci zadávania zákazky s nízkou hodnotou a splnili požiadavky a podmienky uvedené v tejto výzve.
   2. Oslovené subjekty pre daný účel majú postavenie uchádzača.
   3. Po vyhodnotení cenových ponúk bude uchádzačom doručené oznámenie o výsledku vyhodnotenia cenových ponúk.
   4. Úspešnému uchádzačovi bude vystavená objednávka/zmluva na plnenie predmetu zákazky.
   5. Verejný obstarávateľ si vyhradzuje právo neprijať ani jednu cenovú ponuku z predložených cenových ponúk v prípade, že predložené cenové ponuky nebudú výhodné pre verejného obstarávateľa, alebo budú v rozpore s finančnými možnosťami verejného obstarávateľa, alebo budú z iných dôvodov neprijateľné.

* Všetky náklady spojené s prípravou a predložením cenovej ponuky, účasťou vo verejnom obstarávaní znáša oslovený subjekt, uchádzač a to bez akéhokoľvek finančného nároku za účasť v danom postupe voči verejnému obstarávateľovi a bez ohľadu na výsledok verejného obstarávania.
* Zadávanie zákazky s nízkou hodnotou, nemá ustanoveniami zákona o verejnom obstarávaní stanovené formálne pravidlá procesu a postupu ich zadávania. Verejný obstarávateľ pri zadávaní zákazky s nízkou hodnotou, postupuje tak, aby vynaložené náklady na obstaranie predmetu zákazky a jeho zadanie boli primerané jeho kvalite a cene, všetko za dodržania základných princípov verejného obstarávania a podpory riadnej hospodárskej súťaže.
* Z postupu zadávania zákazky s nízkou hodnotou pre oslovené hospodárske subjekty - Predkladateľov cenovej ponuky - uchádzačov, nevyplývajú na základe predloženej cenovej ponuky žiadne nároky na vystavenie objednávky, alebo na plnenie predmetu zákazky, ani na úhradu nákladov spojených s jej predložením.
* Na daný postup zadávania zákazky s nízkou hodnotou formou vykonania prieskumu trhu na základe výzvy na predloženie cenovej ponuky sa nevzťahujú revízne postupy podľa zákona o verejnom obstarávaní.
* Dodávateľ berie na vedomie a rešpektuje, že zákazka je financovaná z fondov EÚ, toto plnenie

bude predmetom administratívnej finančnej kontroly procesu verejného obstarávania zo strany príslušného Riadiaceho orgánu.

* Dodávateľ je povinný strpieť výkon kontroly/auditu súvisiaceho s poskytnutím služby kedykoľvek počas plnenia predmetu zákazky a v nevyhnutnej dobe aj po ukončení zákazky a poskytnúť všetku potrebnú súčinnosť pri výkone kontroly / auditu.

Oprávnené osoby sú:

* + Riadiaci orgán a ním poverené osoby,
  + Útvar následnej finančnej kontroly a ním poverené osoby,
  + Najvyšší kontrolný úrad SR, Správa finančnej kontroly, Certifikačný orgán a ním poverené osoby,
  + Orgán auditu, jeho spolupracujúce orgány a ním poverené osoby,
  + Splnomocnení zástupcovia Európskej komisie a Európskeho dvora audítorov,
  + Osoby prizvané orgánmi uvedenými v tomto bode v súlade s príslušnými právnymi predpismi SR a EÚ.

....................VR.................

Mgr. Eva Csurkó,

riaditeľka školy

V Košiciach dňa, 21.01.2022

Vypracovala: Valéria Šomšáková, administratívny pracovník projektu

Schválila: Mgr. Eva Csurkó , projektový manažér projektu

# Prílohy

Príloha č. 1 – Návrh na plnenie kritérií,

Príloha č. 2 – Čestné vyhlásenie,

Príloha č. 3 – Návrh kúpnej zmluvy